CELEX: 52017PC0483
Language: fi
Date: 2017-09-15
Title: Ehdotus NEUVOSTON ASETUS Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisten kalastusmahdollisuuksien jakamisesta

EUROOPAN KOMISSIO
            Bryssel 15.9.2017
            COM(2017) 483 final
            2017/0221(NLE)
            Ehdotus
            NEUVOSTON ASETUS
            Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisten kalastusmahdollisuuksien jakamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Komissio on asiaa koskevien neuvotteluohjeiden
                     1
                   perusteella neuvotellut Mauritiuksen hallituksen kanssa Euroopan yhteisön ja Mauritiuksen tasavallan välisen  kalastuskumppanuussopimuksen
                     2
                   uuden pöytäkirjan tekemisestä. Neuvottelujen päätteeksi parafoitiin 26. huhtikuuta 2017 uusi pöytäkirja. Pöytäkirja on voimassa neljä vuotta sen väliaikaisen soveltamisen alkamispäivästä eli sen allekirjoittamispäivästä, kuten 15 artiklassa esitetään. 
               
               
                  Uuden pöytäkirjan päätavoitteena on tarjota unionin aluksille kalastusmahdollisuuksia Mauritiuksen vesillä parhaiden käytettävissä olevien tieteellisten lausuntojen perusteella ja noudattaen Intian valtameren tonnikalatoimikunnan (IOTC) suosituksia, tarvittaessa käytettävissä olevan ylijäämän rajoissa. Komissio on tukeutunut aiemman pöytäkirjan (2014–2017) arvioinnin tuloksiin ja ennakoivaan arviointiin siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan ansiosta Euroopan unioni ja Mauritiuksen tasavalta voivat tehdä tiiviimpää yhteistyötä kestävän kalastuksen politiikan edistämiseksi. Lisäksi voidaan hyödyntää kalavaroja Mauritiuksen vesillä vastuuntuntoisesti ja tukea Mauritiuksen pyrkimyksiä kehittää kestävää valtameripolitiikkaansa. 
               
               
                  Pöytäkirjassa määrätään kalastusmahdollisuuksista seuraavissa luokissa:
               
               
                  –
                        40 nuottaa käyttävää tonnikala-alusta;
               
               
                  –
                        45 pintasiima-alusta. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Uudella pöytäkirjalla luodaan kehys Mauritiuksen vesillä kalastaville unionin aluksille sekä unionin ja Mauritiuksen väliselle vahvemmalle yhteistyölle. Siinä otetaan huomioon uudistetun yhteisen kalastuspolitiikan painopisteet ja kyseisen politiikan ulkoinen ulottuvuus.. Tarkoituksena on luoda Mauritiuksen kanssa strateginen kumppanuus.
               
               
                  Sen vuoksi komissio ehdottaa, että neuvosto hyväksyy uuden pöytäkirjan allekirjoittamisen ja väliaikaisen soveltamisen.
               
            
            
               •Yhdenmukaisuus unionin muiden politiikkojen kanssa
            
            
               
                  Tämä ehdotus on yhdenmukainen EU:n Afrikan, Karibian ja Tyynenmeren (AKT) maihin nähden toteuttaman ulkoisen toiminnan kanssa. 
               
            
            
               2.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               
                  Asianomaisia osapuolia kuultiin, kun Euroopan unionin ja Mauritiuksen tasavallan välisestä mahdollisesta uudesta pöytäkirjasta tehtiin jälki- ja ennakkoarviointi. Myös jäsenvaltioiden ja kalastusalan asiantuntijoita kuultiin teknisissä kokouksissa. Kuulemisten päätteeksi todettiin, että kalastuskumppanuussopimuksen uuden pöytäkirjan tekeminen olisi sekä EU:n että Mauritiuksen tasavallan edun mukaista.
               
            
            
               3.TALOUSARVIOVAIKUTUKSET
            
            
               
                  Vuosittainen taloudellinen korvaus, joka on 575 000 euroa, jakautuu seuraavasti:
               
               
                  a) 4 000 tonnin viitesaalismäärä, jonka osalta vesille pääsystä maksettavaksi vuotuiseksi korvaukseksi on vahvistettu 220 000 euroa; 
               
               
                  b) 220 000 euron vuotuinen tuki Mauritiuksen tasavallan alakohtaisen kalastuspolitiikan kehittämiseen; ja
               
            
         
         
            
               
                  c) 135 000 vuotuinen tuki valtameritalouden kehittämiseen. 
               
               
                  Tämän tuen tarkoituksena on saavuttaa kansalliseen kalastukseen, meripolitiikkaan ja valtameritalouteen liittyvät tavoitteet ja erityisesti täyttää Mauritiuksen tarpeet, jotka liittyvät tieteelliseen tutkimukseen; pienimuotoiseen kalastukseen; kalastuksen seurantaan, valvontaan ja tarkkailuun; ja laittoman kalastuksen torjuntaan.
               
            
            
               2017/0221 (NLE)
            
            
               Ehdotus
            
            
               NEUVOSTON ASETUS
            
            
               Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisten kalastusmahdollisuuksien jakamisesta
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvosto antoi 28 päivänä tammikuuta 2014 neuvoston päätöksen 2014/146/EU
                  3
                Euroopan unionin ja Mauritiuksen tasavallan välisen kalastuskumppanuussopimuksen tekemisestä, jäljempänä ’sopimus’.
            
            
               (2)Sopimuksen ensimmäisessä pöytäkirjassa vahvistettiin kolmeksi vuodeksi unionin alusten kalastusmahdollisuudet Mauritiuksen suvereniteettiin tai lainkäyttövaltaan kuuluvilla vesillä sekä unionin myöntämä taloudellinen korvaus. Kyseisen pöytäkirjan voimassaolo päättyi 27 päivänä tammikuuta 2017.
            
            
               (3)Uusi pöytäkirja, jossa vahvistetaan Euroopan unionin ja Mauritiuksen tasavallan välisessä kalastuskumppanuussopimuksessa määrätyt kalastusmahdollisuudet ja taloudellinen korvaus , jäljempänä ’pöytäkirja’, allekirjoitettiin neuvoston päätöksen  2017/…/EU
                  4
                mukaisesti ... päivänä ...kuuta ...[lisätään päivämäärä].
            
            
               (5)Olisi määriteltävä kalastusmahdollisuuksien jakomenettely jäsenvaltioiden kesken pöytäkirjan koko voimassaoloajan osalta.
            
            
               (6)Neuvoston asetuksen (EY) N:o 1006/2008
                  5
                10 artiklan 1 kohdassa säädetään, että jos käy ilmi, ettei kalastuslupien määrä kata unionille pöytäkirjan nojalla myönnettävää määrää kokonaan, komissio ilmoittaa siitä asianomaisille jäsenvaltioille ja pyytää niitä vahvistamaan, etteivät ne käytä kyseisiä kalastusmahdollisuuksia täysimääräisesti. Jos asianomainen jäsenvaltio ei vastaa määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla.
            
            
               (7)Olisi vahvistettava määräaika tällaisen vahvistuksen sisältävän vastauksen vastaanottamiselle.
            
            
               (8)Pöytäkirjaa sovelletaan väliaikaisesti sen allekirjoittamispäivästä, jotta unionin alukset voivat aloittaa kalastustoimet ripeästi. Sen vuoksi olisi säädettävä, että myös tätä asetusta sovelletaan samasta päivästä,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               1)Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaiset kalastusmahdollisuudet jaetaan jäsenvaltioiden kesken seuraavasti:
            
         
         
            
               a)nuottaa käyttävät tonnikala-alukset:
            
            
                     
                        Espanja:
                     
                  
                  
                     
                           22
                              alusta
                     
                  
               
                     
                        Ranska:
                     
                  
                  
                     
                           16
                              alusta
                     
                  
               
                     
                        Italia:
                     
                  
                  
                     
                            2
                              alusta
                     
                  
               
               b)pintasiima-alukset:
            
            
                     
                        Espanja:
                     
                  
                  
                     
                           12
                              alusta
                     
                  
               
                     
                        Ranska:
                     
                  
                  
                     
                           29
                              alusta
                     
                  
               
                     
                        Portugali:
                     
                  
                  
                     
                            4
                              alusta
                     
                  
               
               2)Asetusta (EY) N:o 1006/2008 sovelletaan, sanotun kuitenkaan rajoittamatta sopimuksen soveltamista.
            
            
               3)Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemukset.
            
            
               4)Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on komission pyynnöstä ilmoitettava siitä, ettei se käytä pöytäkirjan mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio esittää pyyntönsä.
            
            
               2 artikla
            
            
               Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan pöytäkirjan allekirjoittamispäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Maatalous- ja kalastusneuvoston 3 459:nnessä kokouksessaan 11. huhtikuuta 2014 hyväksymä.
               
               
                  
                     (2)
                  EUVL L 79, 18.3.2014, s. 3.
               
               
                  
                     (3)
                  Neuvoston päätös 2014/146/EU, annettu 28 päivänä tammikuuta 2014 , Euroopan unionin ja Mauritiuksen tasavallan välisen kalastuskumppanuussopimuksen tekemisestä (EUVL L 79, 18.3.2014, s. 2).
               
               
                  
                     (4)
                  EUVL L , , s. .
               
               
                  
                     (5)
                  Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) N:o 2847/93 ja (EY) N:o 1627/94 muuttamisesta sekä asetuksen (EY) N:o 3317/94 kumoamisesta (EUVL L 286, 29.10.2008, s. 33).